pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ไอแบงก์” เลื่อนการประชุมสามัญผู้ถือหุ้น ประจำปี 2563 ลดความเสี่ยง แพร่ระบาดโควิด-19
วันจันทร์ที่ 11 พฤษภาคม 2563
“ไอแบงก์” เลื่อนการประชุมสามัญผู้ถือหุ้น ประจําปี 2563 ลดความเสี่ยง แพร่ระบาดโควิด-19
ไอแบงก์เห็นควรให้เลื่อนการประชุมสามัญผู้ถือหุ้น ประจําปี 2563 ออกไปก่อน จากเดิมที่จะมีการจัดประชุมสามัญผู้ถือหุ้นประมาณปลายเดือน พฤษภาคม ของทุกปี โดยการเลื่อนประชุมสามัญผู้ถือหุ้นดังกล่าวจะไม่กระทบต่อการดําเนินงานของธนาคารอย่างมีนัยสําคัญ
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยที่ผ่านมา มีการแพร่ระบาดต่อเนื่องในวงกว้าง แม้ปัจจุบันสถานการณ์โรคระบาดภายในประเทศไทยจะคลี่คลายลงมาแล้วก็ตาม แต่ก็ยังไม่สามารถเป็นที่วางใจได้ ประกอบกับรัฐบาลได้ขอความร่วมมือเอกชนในหลายช่องทางให้พิจารณาความจําเป็นในการจัดกิจกรรมที่มีลักษณะเป็นการรวมกลุ่มกันของหมู่มาก ซึ่งจะเป็นโอกาสที่ทําให้การแพร่ระบาดเกิดขึ้นและกระจายสู่บุคคลทั่วไปได้โดยง่าย ธนาคารได้ติดตามสถานการณ์การแพร่ระบาดดังกล่าวอย่างใกล้ชิดมาโดยตลอด โดยมีความห่วงใยในสุขภาพอนามัยและความปลอดภัยของผู้เข้าร่วมประชุมและทีมงานทุกฝ่าย และมีความกังวลว่าการจัดประชุมสามัญผู้ถือหุ้นในเวลานี้ ไม่ว่าธนาคารจะจัดเตรียมมาตรการที่ดีไว้รองรับการมาร่วมประชุมของผู้ถือหุ้นอย่างไร ก็ไม่อาจรับรองได้ว่าจะสามารถลดความเสี่ยงลงได้อย่างชัดเจน และสถานการณ์นี้เป็นเหตุการณ์ที่เปลี่ยนแปลงได้ตลอดเวลา ทําให้คาดการณ์ได้ยากกว่าในระยะต่อไปจะเป็นอย่างไร
ด้วยเหตุดังกล่าวข้างต้นที่ประชุมคณะกรรมการธนาคารได้มีการพิจารณาและคํานึงถึงประเด็นต่างๆ อย่างรอบด้านแล้ว จึงเห็นควรให้เลื่อนการประชุมสามัญผู้ถือหุ้น ประจําปี 2563 ออกไปก่อน จากเดิมที่จะมีการจัดประชุมสามัญผู้ถือหุ้นประมาณปลายเดือน พฤษภาคม ของทุกปี โดยการเลื่อนประชุมสามัญผู้ถือหุ้นดังกล่าวจะไม่กระทบต่อการดําเนินงานของธนาคารอย่างมีนัยสําคัญ
ทั้งนี้ ธนาคารขออภัยผู้ถือหุ้นทุกท่านที่แจ้งเลื่อนประชุมสามัญผู้ถือหุ้นอย่างไม่มีกําหนด โดยธนาคารจะพิจารณากําหนดวันประชุมสามัญผู้ถือหุ้นขึ้นใหม่เมื่อสถานการณ์มีความเหมาะสม รวมถึงอาจจะพิจารณาทางเลือกการประชุมสามัญผู้ถือหุ้นด้วยวิธีการอื่นใดที่กฎหมายกําหนดให้ทําได้ เพื่อจัดให้มีการประชุมสามัญผู้ถือหุ้น ประจําปี 2563 โดยเร็วต่อไป นายวุฒิชัย กล่าวทิ้งท้าย
รัฐบาลไทย-ข่าวทำเนียบรัฐบาล-รัฐบาลเดินหน้าบริหารจัดการน้ำอย่างต่อเนื่อง
วันอังคารที่ 17 กันยายน 2562
รัฐบาลเดินหน้าบริหารจัดการน้ําอย่างต่อเนื่อง
วันอังคารที่ 17 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลางกว่า 19,000 ล้านบาท เพื่อเพิ่มแหล่งกักเก็บน้ําและเพิ่มต้นทุนน้ํา 144 โครงการ และโครงการก่อสร้างฝายชะลอน้ํา 30,000 แห่งทั่วประเทศ รวมทั้งกระจายให้ทุกจังหวัดแก้ไขและบรรเทาปัญหาภัยแล้งและน้ําท่วม นอกจากนี้ยังเห็นชอบโครงการก่อสร้างอุโมงค์ระบายน้ําจากคลองภาษีเจริญถึงคลองสนามชัย และโครงการแก้ปัญหาอุทกภัยลุ่มน้ําเพชรบุรีตอนล่าง สําหรับในปี 2563 จะดําเนินการตามแผนปฏิบัติการภายใต้แผนแม่บทการบริหารจัดการทรัพยากรน้ํากว่าจํานวน 57,000 โครงการ วงเงิน 3.1 แสนล้านบาท ครอบคลุมทุกภาคของประเทศ และเตรียมจัดตั้งศูนย์บัญชาการเฉพาะกิจและกองอํานวยการศูนย์อํานวยการน้ําแห่งชาติที่มีสํานักงานทรัพยากรน้ําแห่งชาติเป็นผู้รับผิดชอบต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อนุทิน” บินด่วนสุราษฎร์ฯ รับหัวใจ ไต และดวงตา ช่วยชีวิตผู้ป่วย
วันพุธที่ 8 มกราคม 2563
“อนุทิน” บินด่วนสุราษฎร์ฯ รับหัวใจ ไต และดวงตา ช่วยชีวิตผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยทีมผ่าตัดหัวใจ ผ่าตัดอวัยวะจากโรงพยาบาลจุฬาลงกรณ์และรามาธิบดี บินด่วนไปจังหวัดสุราษฎร์ธานี รับหัวใจ ไต และดวงตา ช่วยต่อชีวิตผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยทีมผ่าตัดหัวใจ ผ่าตัดอวัยวะจากโรงพยาบาลจุฬาลงกรณ์และรามาธิบดี บินด่วนไปจังหวัดสุราษฎร์ธานี รับหัวใจ ไต และดวงตา ช่วยต่อชีวิตผู้ป่วย
เช้าวันนี้ (8 มกราคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นําทีมผ่าตัดหัวใจจากโรงพยาบาลจุฬาลงกรณ์ ขึ้นเครื่องบินส่วนตัวไปจังหวัดสุราษฎร์ธานี ทําให้ต้องยกเลิกการเข้าประชุมร่วมกับผู้บริหารระดับสูงกระทรวงสาธารณสุขอย่างกะทันหันเพื่อภารกิจ”หัวใจ” และมอบให้ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมแทน
สําหรับภารกิจในครั้งนี้ มีทีมแพทย์จากโรงพยาบาล 2 แห่ง ร่วมกันผ่าตัดนําอวัยวะจากผู้บริจาค คือทีมผ่าตัดหัวใจจากโรงพยาบาลจุฬาลงกรณ์และทีมผ่าตัดอวัยวะจากโรงพยาบาลรามาธิบดี ทําการผ่าตัดเมื่อเวลาประมาณ 08.30 น. อวัยวะที่ได้ในครั้งนี้คือ หัวใจ ไต และดวงตา โดยผู้บริจาคเป็นผู้ป่วยชาย อายุ 22 ปี รับส่งต่อจากโรงพยาบาลเกาะสมุย บ้านอยู่อําเภอเกาะพะงัน จังหวัดสุราษฎร์ธานี มีภาวะสมองตาย ญาติได้ตัดสินใจบริจาคอวัยวะเพื่อต่อชีวิตผู้อื่น
“ต้องขอขอบคุณครอบครัวผู้เสียชีวิตที่เปลี่ยนความโศกเศร้าเป็นแรงบุญให้ผู้จากไป พร้อมขอเชิญชวนประชาชนร่วมสร้างกุศลบริจาคอวัยวะ ให้ชีวิตใหม่เพื่อนมนุษย์ ซึ่งสภากาชาดไทยได้จัดตั้งศูนย์รับบริจาคอวัยวะในโรงพยาบาลศูนย์/ โรงพยาบาลทั่วไปทั่วประเทศ และพัฒนาทีมจัดเก็บอวัยวะในทุกเขตสุขภาพ เพื่อให้ประชาชนที่อยู่ในต่างจังหวัด มีโอกาสเข้าถึงบริการปลูกถ่ายอวัยวะที่มีประสิทธิภาพ รวดเร็ว” นายอนุทินกล่าว
***************************************** 8 มกราคม 2563
*****
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีทำบุญตักบาตรเนื่องในโอกาสวันขึ้นปีใหม่ พุทธศักราช 2562
วันศุกร์ที่ 4 มกราคม 2562
กระทรวงอุตสาหกรรม จัดพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2562
นายอุตตม สาวนายน รัฐมนตรีว่าการกระทรวงอุตสาหกรรม ร่วมถวายภัตตาหารเช้า และทําบุญตักบาตรข้าวสารอาหารแห้งแด่พระสงฆ์ จํานวน 49 รูป เนื่องในโอกาสวันขึ้นปีใหม่ พุทธศักราช 2562 ณ อาคารสํานักงานปลัดกระทรวงอุตสาหกรรม
วันนี้ (4 มกราคม 2562) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ข้าราชการ พนักงาน และเจ้าหน้าที่กระทรวงอุตสาหกรรม ร่วมถวายภัตตาหารเช้า และทําบุญตักบาตรข้าวสารอาหารแห้งแด่พระสงฆ์ จํานวน 49 รูป เนื่องในโอกาสวันขึ้นปีใหม่ พุทธศักราช 2562 ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯห่วงประชาชนในภาคเหนือ สั่งกองทัพอากาศจัดฮ.โปรยน้ำแก้ฝุ่นละอองPM 2.5 ลดผลกระทบ
วันเสาร์ที่ 14 มีนาคม 2563
นายกฯห่วงประชาชนในภาคเหนือ สั่งกองทัพอากาศจัดฮ.โปรยน้ําแก้ฝุ่นละอองPM 2.5 ลดผลกระทบ
นายกฯห่วงประชาชนในภาคเหนือ สั่งกองทัพอากาศจัดฮ.โปรยน้ําแก้ฝุ่นละออง PM 2.5 ลดผลกระทบ
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานสถานการณ์ฝุ่นละออง PM2.5 ในพื้นที่ 17 จังหวัดภาคเหนือที่พุ่งสูงขึ้น โดยวันที่ 13 มีนาคม ปริมาณ PM2.5 อยู่ในเกณฑ์ที่มีผลกระทบต่อสุขภาพ 6 พื้นที่ ได้แก่ จ.เชียงราย (อ.เมือง และ อ.แม่สาย) จ.แม่ฮ่องสอน จ.เชียงใหม่ (อ.เชียงดาว) จ.พะเยา และ จ.แพร่มีกลุ่มหมอกควันหนาแน่นปกคลุม นอกจากนี้ พบจุดความร้อนจํานวนมากในจังหวัดทางภาคเหนือ รวมไปถึงพื้นที่ชายแดนไทย-เมียนมา และในประเทศเพื่อนบ้าน ซึ่งเป็นผลมาจากการเผาป่าทั้งในไทยและในประเทศเพื่อนบ้าน
คาดว่าวันนี้ (14 มี.ค.) ค่าฝุ่นละออง PM2.5 ในภาคเหนือมีแนวโน้มจะเพิ่มขึ้น เนื่องจากอากาศไม่ยกตัว การระบายฝุ่นอยู่ในระดับค่อนข้างน้อยถึงปานกลาง จนอาเซียนได้ประกาศยกระดับปัญหาหมอกควันข้ามแดน และเร่งหารือแนวทางการแก้ไขปัญหาตามกลไกของข้อตกลงอาเซียนเรื่องมลพิษจากหมอกควันข้ามแดน ภายใต้สถานการณ์ระดับ 3 (สถานการณ์วิกฤต) โดยประเทศในอนุภูมิภาคแม่โขง จะต้องรายงานสถานการณ์และผลการดําเนินงาน ภายใน 11.00 น. ของทุกวัน และรณรงค์ประชาสัมพันธ์งดการเผาป่า
นายกฯเป็นห่วงพี่น้องประชาชนในพื้นที่ภาคเหนือที่ได้รับผลกระทบจากฝุ่นละออง PM 2.5 จึงได้สั่งการให้ทุกหน่วยงานสนธิกําลังกัน เร่งเข้าควบคุมและดับไฟอย่างเต็มที่ และเฝ้าระวังการเกิดไฟในพื้นที่ป่าอย่างเข้มงวด เพื่อแก้ไขปัญหาวิกฤติหมอกควันที่เกิดขึ้นอย่างเร่งด่วน นายกฯ ยังได้สั่งการให้กองทัพอากาศจัดเฮลิคอปเตอร์ขึ้นโปรยน้ําเพื่อขจัดฝุ่นละอองในพื้นที่ภาคเหนือที่จังหวัดเชียงใหม่ และให้กรมป้องกันและบรรเทาสาธารณภัยจัดเฮลิคอปเตอร์สนับสนุนการดับไฟป่าบนยอดเขาสูง และมอบหมายให้กองทัพภาคที่3(ทภ.3) จัดชุดสนับสนุนในพื้นที่ 5 จังหวัด 105 ชุด รวม 807 คน เพื่อให้การช่วยเหลือในเรื่องของฝุ่นละออง PM 2.5 ที่กําลังส่งผลกระทบต่อพี่น้องประชาชนในพื้นที่ภาคเหนือตอนนี้นอกจากนี้ นายกฯกําชับให้ดําเนินมาตรการการดูแลสุขภาพประชาชน เช่น การจัด safety zone และการส่งหน่วยแพทย์เคลื่อนที่ออกให้บริการประชาชนจนกว่าสถานการณ์จะคลี่คลาย
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. แถลงข่าวการติดตามการดำเนินคดีเกี่ยวกับการกระทำผิดทรัพยากรธรรมชาติ ในพื้นที่รับผิดชอบของกรมอุทยานแห่งชาติสัตว์ป่า และพันธุ์พืช
วันศุกร์ที่ 16 มีนาคม 2561
ทส. แถลงข่าวการติดตามการดําเนินคดีเกี่ยวกับการกระทําผิดทรัพยากรธรรมชาติ ในพื้นที่รับผิดชอบของกรมอุทยานแห่งชาติสัตว์ป่า และพันธุ์พืช
ทส. แถลงข่าวการติดตามการดําเนินคดีเกี่ยวกับการกระทําผิดทรัพยากรธรรมชาติ
ในพื้นที่รับผิดชอบของกรมอุทยานแห่งชาติสัตว์ป่า และพันธุ์พืช
ทส. แถลงข่าวการติดตามการดําเนินคดีเกี่ยวกับการกระทําผิดทรัพยากรธรรมชาติ
ในพื้นที่รับผิดชอบของกรมอุทยานแห่งชาติสัตว์ป่า และพันธุ์พืช
วันนี้ (12 มีนาคม 2561) กระทรวงทรัพยากรธรรมชาติและสิ่งแวดล้อม ประชุมคณะอนุกรรมการ
เพื่อติดตามการดําเนินคดีเกี่ยวกับการกระทําผิดทรัพยากรธรรมชาติในพื้นที่รับผิดชอบของกรมอุทยานแห่งชาติสัตว์ป่า และพันธุ์พืช ครั้งที่ 3/2561 ณ ห้องประชุม 202 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
โดยภายหลังการประชุม พลเอก สุรศักดิ์ กาญจรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เปิดเผยว่า การประชุมวันนี้เป็นการติดตามความก้าวหน้าของคดี ซึ่ง โดยรวมคดีมีความก้าวหน้าตามลําดับ และเชื่อมั่นว่าจะส่งให้พนักงานอัยการได้ในเร็ว ๆ นี้
รัฐบาลไทย-ข่าวทำเนียบรัฐบาล-นายกรัฐมนตรีเผยเตรียมใช้ มาตรา 44 คลายล็อกพรรคการเมืองเร็ว ๆ นี้ ยืนยันไม่มีการปรับคณะรัฐมนตรี
วันอังคารที่ 28 สิงหาคม 2561
นายกรัฐมนตรีเผยเตรียมใช้ มาตรา 44 คลายล็อกพรรคการเมืองเร็ว ๆ นี้ ยืนยันไม่มีการปรับคณะรัฐมนตรี
นายกรัฐมนตรีเผยเตรียมใช้ มาตรา 44 คลายล็อกพรรคการเมืองเร็ว ๆ นี้ ยืนยันไม่มีการปรับคณะรัฐมนตรี
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการประชุมร่วมกับคณะรักษาความสงบแห่งชาติ (คสช.) ว่า วันนี้เป็นการหารือร่วมกันของ คสช. ในประเด็นคลายล็อกให้กับพรรคการเมือง โดยในการหารือได้มีการพูดคุยในรายละเอียดว่าจะทําอย่างไรไปสู่การเลือกตั้งตามกําหนดเวลาที่มีอยู่ ซึ่งรัฐบาล และคสช. ไม่ได้มุ่งหวังที่จะทําให้การเลือกตั้งล่าช้าออกไปจากโรดแมปที่กําหนดไว้ ทั้งนี้ ในที่ประชุมได้มีการหารือในประเด็นการคลายล็อก เมื่อ พ.ร.ป.ว่าด้วยการเลือกตั้ง ส.ส. และ พ.ร.ป.ว่าด้วยการได้มาซึ่ง ส.ว.โปรดเกล้าฯ ลงมา ก็จะสามารถให้ดําเนินกิจกรรมทางการเมืองได้ในบางเรื่อง เช่น การประชุม การแก้ข้อบังคับ การตั้งกรรมการบริหารพรรค การรับสมาชิก เป็นต้น รวมถึงการแก้ไขข้อขัดข้องตามที่พรรคการเมืองเสนอมาจากที่ได้มีการประชุมร่วมกับพรรคการเมืองต่าง ๆ เมื่อเดือนเมษายนที่ผ่านมา เช่น ห้วงเวลาที่จัดให้มีทุนประเดิม การหาสมาชิก และการสรรหาผู้สมัครของแต่ละพรรคเน้นหลักการให้สมาชิกมีส่วนร่วม ส่วนเรื่องการทําไพรมารีโหวตก็เช่นกัน ทั้งหมดถือเป็นเพียงการหารือเท่านั้น พร้อมกล่าวยืนยันว่าจะเป็นไปตามกรอบเวลาเดิม เลือกตั้งเร็วที่สุดจะเป็นในเดือน ก.พ. 2562
นายกรัฐมนตรีกล่าวต่อไปว่า การเลือกตั้งจําเป็นต้องพิจารณาตามที่ กกต.เสนอมา คือ จะต้องเป็นในวันอาทิตย์เพื่อให้เกิดความสะดวกในการเตรียมการและการลงคะแนน วันอาทิตย์แรกที่กําหนดไว้ คือวันอาทิตย์ที่ 24 ก.พ. ซึ่งก็ยังเป็นตามกรอบเวลาเดิม สิ่งสําคัญที่สุดคือเราต้องดูว่าจากนี้เป็นต้นไป เราจะต้องทําอย่างไรกันต่อไป วันนี้เรากําลังรอกฎหมายอีกฉบับหนึ่งลงมาในเดือน ก.ย. เมื่อกฎหมายลงมาจะมีเวลาอีก 90 วัน ซึ่งการปลดล็อกต่างๆให้สามารถดําเนินการได้ในช่วง กันยายน – ธันวาคม ก็เป็นระยะเวลา 90 วัน ซึ่งจะแก้ปัญหาได้ทั้งหมด เพื่อให้เกิดความเป็นธรรม สําหรับทุกพรรคการเมืองที่มีอยู่ในปัจจุบัน
ผู้สื่อข่าวถามว่า เรื่องของไพรมารีโหวตสรุปจะให้พรรคไปหามาแล้วเข้าสู่ที่ประชุมคณะกรรมการบริหารพรรคใช่หรือไม่ นายกรัฐมนตรีกล่าวว่า "รอดูก่อน ก็แก้ปัญหานั้นแหละ" ผู้สื่อข่าวถามต่อว่าจะออกเป็นมาตรา 44 ใช่หรือไม่ นายกรัฐมนตรีกล่าวว่า "เร็วๆนี้"
ส่วนกรณีกระแสข่าวการปรับ ครม. นายกรัฐมนตรีกล่าวว่า ตนเป็นหัวหน้ารัฐบาล เป็นนายกรัฐมนตรี ยังไม่รู้เลยว่าจะปรับใคร ยืนยันว่าไม่มีอะไรจะปรับทั้งสิ้น ในส่วนบทบาททางการเมืองของตัวเองที่เคยพูดไว้นั้น วันนี้ บอกไว้ได้เลยว่า จะติดตามความเคลื่อนไหวของทุกพรรคการเมืองว่าเป็นอย่างไร เราถึงจะสามารถกําหนดบทบาทของตัวเองได้อย่างเหมาะสมถูกต้องก็เท่านั้น วันนี้ยังไม่ได้ตัดสินใจอะไรทั้งสิ้น เพราะยังมีเวลาอีกตั้งหลายเดือน
-------------------------------------------------
รัฐบาลไทย-ข่าวทำเนียบรัฐบาล-​ทส. จัดการประชุมหัวหน้าส่วนราชการ กลุ่มจังหวัดภาคตะวันออกเฉียงเหนือตอนล่าง 1
วันจันทร์ที่ 7 พฤษภาคม 2561
​ทส. จัดการประชุมหัวหน้าส่วนราชการ กลุ่มจังหวัดภาคตะวันออกเฉียงเหนือตอนล่าง 1
กระทรวงทรัพยากรธรรมชาติและสิ่งแวดล้อม ร่วมกับจังหวัดบุรีรัมย์ จัดการประชุมหัวหน้าส่วนราชการในสังกัดกระทรวงทรัพยากรธรรมชาติและสิ่งแวดล้อมในพื้นที่กลุ่มจังหวัดภาคตะวันออกเฉียงเหนือตอนล่าง 1 (จังหวัดนครราชสีมา ชัยภูมิ บุรีรัมย์ และสุรินทร์)
วันนี้ (2 พฤษภาคม 61) กระทรวงทรัพยากรธรรมชาติและสิ่งแวดล้อม ร่วมกับจังหวัดบุรีรัมย์ จัดการประชุมหัวหน้าส่วนราชการในสังกัดกระทรวงทรัพยากรธรรมชาติและสิ่งแวดล้อมในพื้นที่กลุ่มจังหวัดภาคตะวันออกเฉียงเหนือตอนล่าง 1 (จังหวัดนครราชสีมา ชัยภูมิ บุรีรัมย์ และสุรินทร์) เพื่อติดตามสถานการณ์ด้านทรัพยากรธรรมชาติและสิ่งแวดล้อมในพื้นที่ การขับเคลื่อนงานในความรับผิดชอบของหน่วยงานในพื้นที่ และข้อเสนอของจังหวัดที่จะให้รัฐมนตรีพิจารณา และติดตามความก้าวหน้า ปัญหาอุปสรรค การจัดที่ดินทํากินให้ชุมชน (คทช.) และสถานการณืการใช้พื้นที่ป่าไม้ 20 จังหวัดภาคตะวันออกเฉียงเหนือ โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธาน และมีหัวหน้าส่วนราชการสังกัด ทส. และเจ้าหน้าที่ในพื้นที่ 4 จังหวัด และฝ่ายปกครองจังหวัดบุรีรัม์เข้าร่วมการประชุม ณ ห้องประชุมนารายณ์บรรทมสินธุ์ ศาลากลางจังหวัดบุรีรัมย์
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รับฟังรายงานสรุปผลการดําเนินงานตามภารกิจ ปัญหาและอุปสรรคในการดําเนินงาน และความต้องการขอรับการสนับสนุนในเรื่องต่างๆ จากแต่ละหน่วยงานในพื้นที่ร่วมกันกับทางจังหวัดบุรีรัมย์ โดย รมว.ทส. ได้มอบนโยบายในการประชุม ขอให้ทุกหน่วยงานดําเนินการตามภารกิจของตนเองอย่างเต็มที่โดยยึดประโยชน์ของประชาชนเป็นที่ตั้งและสอดคล้องกับนโยบายของรัฐบาลและยุทธศาสตร์ชาติ 20 ปี และให้นํา แม่ฮ่องสอนโมเดล และ น่านโมเดล เป็นต้นแบบในการดําเนินงาน สําหรับการดําเนินงานโครงการจัดที่ดินทํากินให้ชุมชน (คทช.) นั้น ขอให้ดําเนินงานไปตามความพร้อมของพื้นที่ และความพร้อมของประชาชนในพื้นที่
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดงาน “รวมพลังสื่อสร้างสรรค์สังคมไทย” และกล่าวปาฐกถา “รวมพลังสื่อสร้างสรรค์สังคมไทย”
วันพุธที่ 9 สิงหาคม 2560
รองนายกรัฐมนตรี เป็นประธานเปิดงาน “รวมพลังสื่อสร้างสรรค์สังคมไทย” และกล่าวปาฐกถา “รวมพลังสื่อสร้างสรรค์สังคมไทย”
รองนายกรัฐมนตรี เป็นประธานเปิดงาน “รวมพลังสื่อสร้างสรรค์สังคมไทย” และกล่าวปาฐกถา “รวมพลังสื่อสร้างสรรค์สังคมไทย”
วันนี้ (9 สิงหาคม 2560) เวลา 13.30 น. รองนายกรัฐมนตรี (พลเอก ธนะศักดิ์ ปฏิมาประกร) ได้รับมอบหมายจากนายกรัฐมนตรี ให้เป็นประธานเปิดงาน “รวมพลังสื่อสร้างสรรค์สังคมไทย” และปาฐกถา “รวมพลังสื่อสร้างสรรค์สังคมไทย” ณ ห้องวายุภักษ์ แกรนด์ บอลรูม ชั้น 4 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
กิจกรรมภายในงานประกอบด้วยการประกาศเจตนารมณ์โดยภาคีเครือข่ายต่างๆ รวมถึงสื่อมวลชน ภาคประชาสังคม และพิธี มอบโล่ยกย่องเชิดชูเกียรติให้กับผู้ผลิตสื่อปลอดภัยและสร้างสรรค์ 26 ผลงาน จาก 23 องค์กร และผลงานสื่อสร้างสรรค์เชื่อมสัมพันธ์ระหว่างประเทศ ผลิตโดยสถานเอกอัครราชทูต 5 แห่ง ได้แก่ ญี่ปุ่น มอลตา สหรัฐอเมริกา สหราชอาณาจักรและฮังการี การจัดนิทรรศการและการแสดงผลงานด้านสื่อสร้างสรรค์ในรูปแบบต่าง ๆ จากหน่วยงานรัฐ เอกชนและภาคีเครือข่ายสื่อปลอดภัยฯ 30บูธ
การเผยแพร่ยุทธศาสตร์กองทุนพัฒนาสื่อปลอดภัยและสร้างสรรค์ ครั้งนี้ จะทําให้การพัฒนาสื่อปลอดภัยและสร้างสรรค์ขยายไปสู่ วงกว้าง ก่อให้เกิดผลเป็นรูปธรรมชัดเจน ทําให้คนไทยตระหนักถึงความสําคัญการรู้เท่าทันสื่อ และร่วมกันขับเคลื่อนประเทศไทยสู่สังคมแห่งการเรียนรู้ สร้างสรรค์ มั่นคงเป็นปึกแผ่นท่ามกลางความหลากหลายทางวัฒนธรรมในยุคประเทศไทย 4.0
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมเขตบริหารพิเศษฮ่องกงแห่งสาธารณรัฐประชาชนจีน
วันศุกร์ที่ 8 มีนาคม 2562
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมเขตบริหารพิเศษฮ่องกงแห่งสาธารณรัฐประชาชนจีน
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมเขตบริหารพิเศษฮ่องกงแห่งสาธารณรัฐประชาชนจีน
ในวันพฤหัสบดีที่ ๗ มีนาคม ๒๕๖๒ เวลา ๑๑.๑๕ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ นางสาวเทเรซา เจิ้ง รัฐมนตรีว่าการกระทรวงยุติธรรมเขตบริหารพิเศษฮ่องกงแห่งสาธารณรัฐประชาชนจีน พร้อมคณะ ในโอกาสเข้าเยี่ยมคารวะ พร้อมทั้งหารือข้อราชการร่วมกัน เรื่องการส่งเสริมความร่วมมือด้านอนุญาโตตุลาการและการระงับข้อพิพาทเพื่อพัฒนาความสัมพันธ์ทางการค้าระหว่างทั้งสองประเทศนอกจากนี้ทั้งสองฝ่ายเห็นพ้องที่จะส่งเสริมความร่วมมือด้านการแลกเปลี่ยนผู้เชี่ยวชาญ และประสบการณ์ด้านการประนอมข้อพิพาทระหว่างกัน โดยมี พลตํารวจเอก ต่อศักดิ์ สอาดพรรค คณะทํางานรัฐมนตรีว่าการกระทรวงยุติธรรม นายวิทยา สุริยะวงค์ รองปลัดกระทรวงยุติธรรม รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-ผู้บริหารกระทรวงยุติธรรมพบสื่อมวลชน
วันศุกร์ที่ 28 เมษายน 2560
ผู้บริหารกระทรวงยุติธรรมพบสื่อมวลชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม พร้อมด้วยพันตํารวจเอก ณรัชต์ เศวตนันทน์ อธิบดีกรมคุมประพฤติ และนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ ร่วมงาน “ผู้บริหารกระทรวงยุติธรรมพบสื่อมวลชน”
เมื่อวันพฤหัสบดีที่ ๒๗ เมษายน ๒๕๖๐ เวลา ๑๓.๓๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
พร้อมด้วยพันตํารวจเอก ณรัชต์ เศวตนันทน์ อธิบดีกรมคุมประพฤติ
และนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ร่วมงาน “ผู้บริหารกระทรวงยุติธรรมพบสื่อมวลชน”
เพื่อถ่ายทอดนโยบายและภารกิจของกระทรวงยุติธรรมให้สื่อมวลชนได้รับทราบ
อาทิ การขับเคลื่อนการอํานวยความยุติธรรมให้ประชาชน
สามารถเข้าถึงการบริการด้านงานยุติธรรมได้สะดวก รวดเร็วมากยิ่งขึ้น
การดําเนินงานของกองทุนยุติธรรมในการให้ความช่วยเหลือประชาชน
การปฏิรูปกระบวนการยุติธรรมเกี่ยวกับทนายอาสา เพื่อช่วยเหลือประชาชนด้านกฎหมาย
และการเสริมสร้างความปรองดองสมานฉันท์ตามนโยบายรัฐบาล
รัฐบาลไทย-ข่าวทำเนียบรัฐบาล-เมียนมา ร่วมมือไทยจัดคิวตรวจสัญชาติเพื่อออกเอกสาร CI ให้รวดเร็วขึ้น
วันพฤหัสบดีที่ 28 กันยายน 2560
เมียนมา ร่วมมือไทยจัดคิวตรวจสัญชาติเพื่อออกเอกสาร CI ให้รวดเร็วขึ้น
เมียนมา ร่วมมือไทยจัดคิวตรวจสัญชาติเพื่อออกเอกสาร CI ให้รวดเร็วขึ้น
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า หลังจากที่ทางการเมียนมามาเปืดศูนย์พิสูจน์สัญชาติแรงงาน จํานวน 9 ศูนย์ เพื่อออกเอกสารรับรองบุคคล CI ให้แก่แรงงานเมียนมาที่ทํางานในประเทศไทยแบบผิดกฎหมาย ในช่วงระยะเวลาผ่อนผัน ซึ่งกระทรวงแรงงานได้รับข้อร้องเรียนจากนายจ้างว่า บริการของศูนย์ฯ ดังกล่าว มีความแออัดคับคั่ง ดําเนินการล่าช้าและมีนายหน้าเถื่อนฉวยโอกาสเรียกรับเงินเพื่อเดินเรื่องให้รวดเร็วขึ้น ทั้งนี้ พลเอกศิริชัย ดิษฐกุล รัฐมนตรีว่าการกระทรวงแรงงาน ห่วงใยในปัญหาที่ได้รับการร้องเรียนเรื่องการรอคิวนานและการเรียกรับเงิน ได้สั่งการให้กรมการจัดหางาน ตรวจสอบและจะลงโทษอย่างเฉียบขาดหากมีเจ้าหน้าที่ของกระทรวงเข้าไปเกี่ยวข้อง โดยให้ประสานทางการเมียนมาแก้ไขปัญหาเรื่องการรอคิวนาน
จากการประสานงานเพื่อแก้ไขปัญหาตามข้อสั่งการของ รัฐมนตรีว่าการกระทรวงแรงงาน กับทางการ เมียนมา ล่าสุด นาย U Win Shein ผู้อํานวยการกรมแรงงานจากกระทรวงแรงงานตรวจคนเข้าเมืองและประชากรของเมียนมา ก็ได้ออกมาแถลงต่อสื่อของพม่าเช่นเดียวกันว่า ได้สั่งการเจ้าหน้าที่เมียนมาและเจ้าหน้าที่ของศูนย์ออกเอกสารรับรองบุคคล (CI) ในประเทศไทย ให้ดําเนินการอย่างเป็นระบบและจัดการกับโบรกเกอร์ที่หวังผลประโยชน์จากจากแรงงานต่างด้าวด้วยเช่นกัน
ขณะนี้ ทางการเมียนมาได้ปรับบริการของศูนย์พิสูจน์สัญชาติฯ โดยแก้ไขปัญหาความหนาแน่น ด้วยการเพิ่มคิวและเพิ่มเครื่องผลิตเล่มเอกสารรับรองบุคคล (CI) ที่ศูนย์ฯจังหวัดระนอง สมุทรสาคร และสมุทรปราการ ซึ่งสามารถผลิตเอกสารรับรองบุคคล (CI) ได้เพิ่มอีกเป็นวันละ 1,400 คิวต่อหนึ่งศูนย์ ส่วนศูนย์ฯ ที่เหลืออีก 6 ศูนย์ฯ คือ ที่เชียงราย เชียงใหม่ ตาก นครสวรรค์และสงขลาจะให้บริการได้ 1,000 คิวต่อวัน และจะให้ศูนย์ฯ ตรวจสัญชาติให้กับแรงงานกลุ่มที่ผ่านการคัดกรองความสัมพันธ์นายจ้าง-ลูกจ้าง (กลุ่มใบจับคู่) ที่ชําระเงินผ่านเคาน์เตอร์เซอร์วิสและมีคิวนัดหมายไปตรวจสัญชาติตรงตามวันนัดทุกคน รวมทั้งตรวจสัญชาติกลุ่มใบจับคู่ที่ชําระเงินผ่านเคาน์เตอร์เซอร์วิสแต่ไม่มีคิวนัดด้วย
“ความร่วมมือดังกล่าว จะทําให้กระบวนการตั้งแต่เอกสารรับรองบุคคล (CI) ของทางการเมียนมา การตรวจสุขภาพและทําประกันสุขภาพ โดยกระทรวงสาธารณสุข การตรวจลงตราวีซ่าของสํานักงานตรวจคนเข้าเมือง และการออกใบอนุญาตทํางาน โดยกระทรวงแรงงาน จะมีความคล่องตัวและรวดเร็วขึ้น แล้วเสร็จทันในช่วงระยะเวลาผ่อนผันถึง 31 ธันวาคม 2560 นี้ หากนายจ้างไม่ได้รับความสะดวก ณ จุดใด สามารถแจ้งได้ที่ ศูนย์รับเรื่องร้องทุกข์กระทรวงแรงงาน โทรศัพท์ 0 2232 1467” นายอนันตชัยฯ กล่าวในท้ายที่สุด
+++++++++++++++++++
กองเผยแพร่และประชาสัมพันธ์
28 กันยายน 2560
รัฐบาลไทย-ข่าวทำเนียบรัฐบาล-รัฐบาลเตรียมเปิดให้บริการรถไฟฟ้าสายสีน้ำเงิน เตาปูน – บางซื่อ
วันศุกร์ที่ 7 เมษายน 2560
รัฐบาลเตรียมเปิดให้บริการรถไฟฟ้าสายสีน้ําเงิน เตาปูน – บางซื่อ
รัฐบาลจ้างบริษัท BEM เดินรถไฟฟ้าสายสีน้ําเงิน เตาปูน - บางซื่อ ช่วงรอยต่อ 1 สถานีที่มีปัญหามายาวนาน โดยคาดว่าจะสามารถให้บริการได้ ภายใน ส.ค. 2560
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้บริษัททางด่วนและรถไฟฟ้ากรุงเทพ จํากัด หรือ BEM ซึ่งให้บริการเดินรถไฟฟ้าสายเฉลิมรัชมงคล หรือสายสีม่วง และสายฉลองรัชธรรม หรือสายสีน้ําเงิน เป็นผู้เดินรถไฟฟ้าสายสีน้ําเงินช่วงเตาปูน – บางซื่อ จํานวน 1 สถานี ซึ่งเป็นจุดเชื่อมต่อระหว่างรถไฟฟ้าสายสีน้ําเงินและสีม่วงที่มีปัญหามาอย่างยาวนานเพื่อให้ประชาชนได้รับประโยชน์สูงสุด สามารถเดินทางในระบบรถไฟฟ้าได้อย่างต่อเนื่องตลอดทั้งเส้นทางโดยไม่ต้องเปลี่ยนรถและเสียค่าบริการแรกเข้าเพียงครั้งเดียวตามอัตราค่าโดยสารเดิมของรถไฟฟ้าสายสีน้ําเงิน คือ เริ่มต้นที่ 16 บาท และสูงสุดไม่เกิน 42 บาท ซึ่งรัฐบาลคาดว่าจะเปิดให้บริการเดินรถไฟฟ้า 1 สถานีดังกล่าวได้ภายในเดือนสิงหาคม 2560 เพื่อให้ประชาชนได้รับความสะดวกและมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. เตือนนายจ้าง-ลูกจ้างกิจการขนส่งทางบก ต้องปฏิบัติตามกม.แรงงาน
วันจันทร์ที่ 26 มีนาคม 2561
กสร. เตือนนายจ้าง-ลูกจ้างกิจการขนส่งทางบก ต้องปฏิบัติตามกม.แรงงาน
กรมสวัสดิการและคุ้มครองแรงงาน เตือนนายจ้างในกิจการขนส่งทางบกร่วมดูแลความปลอดภัยบนท้องถนน ห้ามให้ลูกจ้างขับขี่ยานพาหนะเกินวันละ 8 ชั่วโมง OT ไม่เกิน 2 ชั่วโมง และต้องปฏิบัติตามกฎหมายแรงงานอย่างเคร่งครัด ด้านลูกจ้างต้องเตรียมร่างกายให้พร้อม มีสติ
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) กล่าวว่า ในช่วงนี้พบว่าเกิดอุบัติเหตุบนท้องถนนขึ้นบ่อยครั้ง โดยเฉพาะรถโดยสารสาธารณะ ส่งผลให้มีผู้บาดเจ็บ เสียชีวิตจํานวนมาก สร้างความสูญเสียทั้งต่อชีวิตและทรัพย์สินมิอาจประเมินค่าได้ ซึ่งมีสาเหตุมาจากหลายปัจจัย อาทิ ขับรถด้วยความเร็ว ประมาท และเสพยา ทั้งนี้อาจเป็นเพราะใกล้ถึงวันหยุดยาวช่วงเทศกาลสงกรานต์ที่ประชาชนจะเริ่มเดินทางกลับภูมิลําเนาหรือท่องเที่ยวเป็นจํานวนมาก ทําให้คนขับรถต้องทํางานหนักมากขึ้น จึงอยากฝากเตือนไปยังนายจ้าง สถานประกอบกิจการประเภทขนส่งทางบกกํากับดูแลการปฏิบัติงานให้เป็นไปตามกฎหมายแรงงานอย่างเคร่งครัด โดยให้นายจ้างกําหนดเวลาเริ่มต้นและเวลาสิ้นสุดการทํางานปกติของลูกจ้าง โดยทํางานได้ไม่เกินวันละ 8 ชั่วโมง หากทํางานล่วงเวลาต้องไม่เกิน 2 ชั่วโมง โดยต้องได้รับความยินยอมจากลูกจ้าง หลังจากที่ลูกจ้างขับรถมาแล้ว 4 ชั่วโมง ต้องมีเวลาพักผ่อนติดต่อกันอย่างน้อย 1 ชั่วโมง และในวันถัดไปห้ามให้ลูกจ้างเริ่มทํางานก่อนครบเวลา 10 ชั่วโมง หลังสิ้นสุดการทํางานของวันที่ล่วงมาแล้ว
นายทศพล กล่าวต่อไปว่า งานในกิจการประเภทขนส่งทางบก โดยเฉพาะผู้ที่ทําหน้าที่ขับขี่ยานพาหนะ ต้องรับผิดชอบต่อความปลอดภัยของผู้โดยสาร รวมไปถึงผู้ใช้รถใช้ถนนคนอื่น ๆ ด้วย ดังนั้น จึงต้องใช้ความระมัดระวังในการขับขี่ มีสติตลอดเวลา ดูแลสุขภาพตัวเองให้แข็งแรง พักผ่อนให้เพียงพอ และต้องไม่ดื่มเครื่องดื่มที่มีแอลกอฮอล์ทั้งก่อนและขณะขับรถ